
יועצת משפטית:	מרים פרנקל-שור



מנהלת הוועדה:	יפה שפירא




קצרנית:		דקלה אברבנאל


חוק הרשויות המקומיות (מימון בחירות) (הוראת שעה מס' 2), התשס"ד-2003


היו"ר יורי שטרן:

שלום. בבקשה, אני מבקש מהיועצת המשפטית של הוועדה להסביר את העניין. 

מרים פרנקל שור:

אני רוצה לומר משהו בפתח הישיבה. לפני כמה שבועות הכנסת אישרה את בקשת הפיצול של הוראת השעה לענייני המימון. נתבקשתי להכין נוסח שיובא אל שולחן הכנסת. לאחר קבלת עמדת הממונה על הבחירות ומשרד מבקר המדינה הנוסח יהיה אחר לחלוטין וביקשתי שהשינויים יוצגו בפני הוועדה על מנת שהיא תאשר את הנוסח החדש לקריאה שנייה ושלישית. 

נמצא כאן המפקח על הבחירות, אהוד שילת. נמצאת כאן עו"ד ישראלי ממשרד מבקר המדינה. אני מציעה שעו"ד שילת יפרט. 

אהוד שילת:

בהוראת השעה הזאת שילבנו שתי הוראות שעה שהיו בבחירות הקודמות ושיפצנו אותן מעט. מאחר שלא הבאנו אותן כלשונן ממש, ביקשנו שזה יובא שוב לפני הוועדה. הרעיון הוא שניתן זמן של 30 יום לסיעות, סיעות אם, רשימות חדשות, שלא הגישו במועד בקשה למימון, להגיש את הבקשה הזאת. הסכומים ישולמו לפי העיקרון הרגיל: 85% ו-15%. רשימה או סיעה שרוצה לקבל את ה-85% מייד תצטרך להגיש ערבות בנקאית כדי לקבל את זה. לפי דוח מבקר המדינה יוחלט על תשלום ה-15% הנותרים. כלומר כל סכום המימון ישולם – בהוראת השעה הקודמת שולמו רק 85%. זה כפוף לדוח מבקר המדינה, ה-15%, כרגיל, כמו כל רשימה אחרת. מי שרוצה את המימון מייד, באותו מועד, יצטרך להביא ערבות בנקאית – אם זאת לא סיעת אם: היא פטורה מערבות בנקאית זה מה שכתוב. 

נורית ישראלי:

יש שינוי של נוסח בסעיף ה. 

היו"ר יורי שטרן:

זה נוסח עם היועצת המשפטית של הוועדה, לכן אני מבין שאין לנו הבהרות. נקריא ונצביע. 

אהוד שילת: 

אני קורא את הנוסח החדש. 

נורית:
בסעיף 1 צריך לתקן. במקום: "א' בסיוון התשס"ד, 1 ביוני 2003" צריך להיות "1 ביוני התשס"ג". 


לאה נס:

אני מקיימת הצבעה: אני בעד. חבר הכנסת שטרן קרוב אלינו, בערוץ פתוח, אתה מצביע בעד? כן. אושר. 

הוועדה מאשרת את הצעת החוק לקריאה שנייה ושלישת. תודה. 

הישיבה ננעלה בשעה 13:15. 





